করোনাকালে বিরোধী দল দায়িত্ব পালন করছে?\nবাংলাদেশে করোনা পরিস্থিতির অবনতি ঘটেছে। আক্রান্ত ও মৃতের শঙ্কা আশঙ্কাজনকভাবে বেড়েছে। আমার পরিচিতজনও তাদের মধ্যে আছেন। আমাদের ঔষধ শিল্পের অন্যতম মালিক এবং এমপি এবাদুল করিম আক্রান্ত হয়েছেন। সাবেক মন্ত্রী মোহাম্মদ নাসিমও আক্রান্ত। এই অবস্থার জন্য দায়ী কে? মার্চের প্রথম দিকে বাংলাদেশে প্রথম করোনা রোগী শনাক্ত হওয়ার পর পরিস্থিতি একটু অবনতির দিকে গেলেও শেখ হাসিনার ব্যক্তিগত তত্ত্বাবধানে যখন সরকারি যন্ত্র শক্ত ভূমিকা নিয়েছিল, তখন পরিস্থিতি অনেকটা আয়ত্তের মধ্যে ছিল।\nপ্রশাসনের হাতে নিয়ন্ত্রণ কিছুটা যেতেই নব্য ব্যবসায়ীরা সুবিধা পেয়েছেন। তাদের চাপে অনিয়ন্ত্রিতভাবে গার্মেন্টস কারখানা এবং তার সঙ্গে অন্যান্য কলকারখানাও খুলে দেওয়া হয়েছে। লকডাউন শিথিল করা হয়েছে। করোনাভাইরাসও তাতে বিনা বাধায় হামলা বাড়ানোর সুযোগ পেয়েছে। মানুষ আবার আশঙ্কাজনকভাবে মরতে শুরু করেছে।\nএ জন্য দায়ী করব কাকে? আমি দায়ী করব প্রশাসনের অদক্ষতা এবং জনগণের অর্ধশিক্ষিত অংশকে, যারা সরকারের আরোপিত স্বাস্থ্য সংক্রান্ত আন্তর্জাতিক বিধিনিষেধ মেনে চলেনি। দায়ী করব সুশীল সমাজ এবং বিরোধী দলগুলোকেও। বাংলাদেশ সময় সকাল ৯টার চ্যানেল আইয়ের সংবাদ আমি প্রায় নিয়মিত দেখি। এই সংবাদে মাসখানেক আগেও দেখেছি, সাধারণ মানুষ লকডাউন মানছে না। নানা অজুহাতে তারা রাস্তায় বেরিয়েছে। প্রায় দিনই সংবাদ পাঠকের মন্তব্য ছিল, যতক্ষণ রাস্তায় পুলিশ ও র‌্যাব থাকে, ততক্ষণ মানুষ স্বাস্থ্যবিধি অনুযায়ী পরস্পরের কাছ থেকে দূরত্ব বজায় রেখে চলাফেরা করে। পুলিশ চলে যেতেই কোনো বিধিনিষেধ তারা মানে না।\nকেউ কেউ যুক্তি দেখিয়েছেন, বাংলাদেশের জনসংখ্যার একটা বড় অংশ গরিব। তারা দিন আনে দিন খায়। তাদের দীর্ঘকাল লকডাউনে রাখা সম্ভব নয়, উচিতও নয়। এই যুক্তিটি মেনে নিয়েও বলা চলে, 'এই দিন আনা দিন খাওয়া' মানুষদের বাইরে বেরোবার অনুমতি দিয়ে স্বাস্থ্যবিধি মেনে চলাচলের ব্যবস্থা করা উচিত ছিল। এটা পুলিশ দিয়ে সর্বক্ষণের জন্য করা সম্ভব নয়। পুলিশও মানুষ। তারা ২৪ ঘণ্টা স্কুলশিক্ষকের মতো বেত হাতে ছাত্র পাহারা দিতে পারে না। এখানে দরকার ছিল স্বাস্থ্যবিধি মেনে চলার জন্য জনসচেতনতা বাড়ানোর। এ দায়িত্ব ছিল আওয়ামী লীগসহ প্রধান বিরোধী দলগুলো এবং তথাকথিত সুশীল সমাজের। এবারের মহাদুর্যোগে বিএনপি, জাতীয় পার্টি ও সুশীল সমাজ ঘরে বসে ইয়া নফ্‌সি জপা ছাড়া দেশের মানুষের প্রতি কোন দায়িত্বটি পালন করেছে?\nব্রিটেনে এবার করোনাভাইরাস ব্রিটিশ প্রধানমন্ত্রীর সরকারি বাসভবন ১০ ডাউনিং স্ট্রিটেও হামলা চালাতে দেরি করেনি। প্রধানমন্ত্রী বরিস জনসন করোনায় আক্রান্ত হয়েছিলেন। আমেরিকার প্রেসিডেন্ট ভবন হোয়াইট হাউসে পর্যন্ত করোনা হামলা চালিয়েছে। প্রেসিডেন্ট ডোনাল্ড ট্রাম্প এখন পর্যন্ত আক্রান্ত হননি। কিন্তু হোয়াইট হাউসের বহু স্টাফ আক্রান্ত। আমি লন্ডনে বসে আল্লাহ আল্লাহ করেছি, বাংলাদেশের গণভবনে যেন করোনার হামলা না ঘটে। শেখ হাসিনা, তার পরিবার-পরিজন এবং স্টাফ যেন সুস্থ থাকেন। এখন পর্যন্ত তারা সুস্থ আছেন, এটাই বড় সান্ত্বনা। কিন্তু বাংলাদেশে আবার যেভাবে করোনা পরিস্থিতির অবনতি হচ্ছে, তাতে এই নিশ্চয়তাবোধ কতদিন থাকবে, কে বলবে!\nট্রাম্পের ভ্রান্তনীতি বিশ্বের সর্বাপেক্ষা উন্নত ও শক্তিশালী দেশ আমেরিকাকে করোনার হামলায় বিপর্যস্ত করেছে। এখন তার সঙ্গে যুক্ত হয়েছে সারা আমেরিকায় বর্ণবাদী দাঙ্গা। ওয়াশিংটনসহ ২৫টি রাজ্যের ২৬টি শহরে কারফিউ দিতে হয়েছে। একজন কালো মানুষ অন্যায়ভাবে সাদা পুলিশের হাতে মর্মান্তিক মৃত্যুবরণের পর সারা আমেরিকা জনবিক্ষোভে উত্তাল। এখন প্রশ্ন- বিক্ষুব্ধ মানুষ কি করোনা সংক্রান্ত বিশ্ব স্বাস্থ্য সংস্থার স্বাস্থ্যবিধি মেনে বিক্ষোভে নেমেছে? মোটেই না। বিক্ষোভ ও প্রতিবাদের আগুন বুকে নিয়ে আমেরিকার মানুষ, বিশেষ করে কালোরা রাস্তায় নেমে এসেছে। স্বাস্থ্যবিধি অবশ্যই তারা পালন করছে না। এর ফল দাঁড়াবে কী? আমেরিকায় আরও বড় রকমের করোনার হামলা নয় কি?\nএকদিকে করোনা এবং অন্যদিকে বর্ণদাঙ্গা। এই দুই মিলে কি বিশ্বের 'একমেবাদ্বিতীয়ম্' সুপার পাওয়ারকে ঢোঁড়া সাপ বানিয়ে দেবে? যেমন বানিয়েছিল গত শতকের শেষ দিকে গরবাচেভের ভ্রান্তনীতিতে পরিচালিত এবং চেরনোবিলের দুর্ঘটনা ও আফগান যুদ্ধে পরাজয়ে তখনকার দ্বিতীয় সুপার পাওয়ার সোভিয়েত ইউনিয়নকে? অনেক ইতিহাসবিদ বলেন, ইয়েলৎসিনের মূর্খতা এবং আত্মম্ভরিতা যেমন সোভিয়েত ইউনিয়নে ভাঙন ধরিয়েছিল, তেমনি বর্তমানে ট্রাম্পের মূর্খতা ও আত্মম্ভরিতা বিশ্বের একক সুপার পাওয়ার ইউনাইটেড স্টেটসের ইউনিটিতে ভাঙন ধরিয়ে দেবে। ইতোমধ্যে তার নীতি মার্কিন যুক্তরাষ্ট্রের জাতীয় ঐক্যে ভাঙন ধরিয়েছে।\nএবার ঘরের কথায় আসি। বাংলাদেশে করোনার আবির্ভাবের সূচনাতেই আমি ব্রিটিশ আমলে ম্যালেরিয়া মহামারির বিরুদ্ধে স্যার গুরুসদয় দত্তের বয়স্কাউট আন্দোলনের কথা উল্লেখ করে লিখেছিলাম, ম্যালেরিয়ার চাইতেও বড় মহামারির সময় নাগরিক দায়িত্ব ও স্বাস্থ্যবিধি সম্পর্কে সচেতন নয় এমন জনসমাজের দেশে জনপ্রতিনিধিত্বমূলক দল ও সুশীল সমাজের দায়িত্ব অনেক। সব দায়িত্ব সরকারের ওপর না চাপিয়ে এই শিক্ষিত সমাজেরও কিছু দায়িত্ব পালন আবশ্যক। পুলিশ লাঠিপেটা করে জনসমাজকে স্বাস্থ্যবিধি শেখাবে- এই তত্ত্বে বিশ্বাসী না হয়ে আওয়ামী লীগ, ছাত্রলীগসহ প্রত্যেকটি সরকারি ও বিরোধীদলীয় সংগঠনের উচিত ছিল স্যার গুরুসদয় দত্তের মতো স্বেচ্ছাসেবী সংগঠন গড়ে তোলা। যারা রাস্তায় নেমে, ঘরে ঘরে গিয়ে সাধারণ মানুষের মধ্যে স্বাস্থ্যবিধি পালনের যৌক্তিকতা বোঝাবেন এবং তা পালনে তাদের শিক্ষিত করবেন ও প্রণোদনা দেবেন।\nএ জন্য সরকারেরও উচিত ছিল, রাজনৈতিক দলগুলোকে এই ভলান্টিয়ার কোর গঠনের জন্য উৎসাহিত করা। তারা স্বাস্থ্যবিধি ভঙ্গ করে রাজপথে নেমে হল্লা করবেন, তা নয়। লকডাউন একটু শিথিল হওয়ার সঙ্গে সঙ্গে বয়স্কাউটদের মতো ছোট ছোট গ্রুপে বিভক্ত হয়ে এবং পরস্পরের কাছ থেকে স্বাস্থ্যবিধি মেনে ডিসট্যান্স বজায় রেখে ঘরে ঘরে গিয়ে তারা সাধারণ পরিবারগুলোকে স্বাস্থ্যবিধি মেনে চলার আবশ্যকতা বোঝাবেন ও শেখাবেন। এভাবে একজন দিনমজুরকেও স্বাস্থ্যবিধি বোঝানো এবং শেখানো যায়।\nলন্ডনে এ রকম অসংখ্য স্বেচ্ছাসেবী গ্রুপ বেরিয়েছে, যারা ঘরে ঘরে খাদ্য ও ওষুধপত্র পৌঁছিয়ে দেয়, সঙ্গে সঙ্গে স্বাস্থ্যবিধি মেনে চলার উপদেশ দেয়। এরা সম্পূর্ণভাবে বেসরকারি গ্রুপ। করোনা প্রতিরোধে সরকারি কার্যক্রমে সাহায্য জোগায়। এটা বাংলাদেশে বিরোধী দলগুলো অথবা সুশীল সমাজ করবে না জানি। তাদের ভাবনা, যদি তাতে আওয়ামী লীগকে সাহায্য দেওয়া হয়ে যায়! তাদের স্ট্র্যাটেজি হয়তো, যত মানুষ মরবে ততই তাদের লাভ। আওয়ামী লীগের ব্যর্থতা বাড়বে।\nআওয়ামী লীগের নেতাকর্মীরা অবশ্য শহরে এবং গ্রামেও ছোট ছোট গ্রুপ তৈরি করে অভাবী মানুষকে সাহায্য জোগাচ্ছেন। এ কাজ করছেন সিপিবির নেতাকর্মীরাও। তারা কৃষককে সময়মতো ধান কেটে ঘরে তোলার কাজে সাহায্য করেছেন। ঢাকাতেও প্রগতিশীল শিল্পী-সাহিত্যিকদের কোনো কোনো গোষ্ঠী গৃহবন্দি থাকার সময়ে মানুষকে ওষুধ ও খাদ্য সাহায্য জুগিয়েছে। নাট্যজন নাসির উদ্দীন ইউসুফ বাচ্চু (একাত্তরের মুক্তিযোদ্ধা) তার ছোট গ্রুপ নিয়ে এ ধরনের কাজে স্বেচ্ছাসেবী হিসেবে কাজ করেছেন। এ ধরনের স্বেচ্ছাসেবী হিসেবে কাজ করতে গিয়ে অনেকে রোগাক্রান্ত হয়ে মারা গেছেন। তাদের মধ্যে অনেক ডাক্তার-নার্সও আছেন। গভীর বিপদের মধ্যে মানুষের মনে যে এক ধরনের উদার মানবিকতা জন্ম নেয়, তা যুদ্ধক্ষেত্রেও দেখা গেছে।\nবাংলাদেশে এই কাজগুলোকেই একটু সমন্বিত, সংগঠিত করা যেত। আরও একটু ব্যাপক করা যেত। তার সঙ্গে যুক্ত করা যেত 'স্বাস্থ্যবিধি মেনে চলুন', তার একটি ক্যাম্পেইন। এই স্বাস্থ্যবিধি কী এবং কেন তা মেনে চলা উচিত, এই ক্যাম্পেইনে তাও থাকা দরকার ছিল। কেবল আইন করে পুলিশ ও র‌্যাব দিয়ে সেই আইন দীর্ঘকালের জন্য কারো দ্বারাই মানানো যায় না। সাময়িকভাবে মানানো যায়।\nকরোনাভাইরাসের সংক্রমণ শুরু হওয়া থেকে এ পর্যন্ত বাংলাদেশে সুশীল সমাজের কারও বিশেষ বক্তব্য শুনেছি বলে মনে পড়ে না। অন্তত তারা করোনার জন্য হাসিনা সরকারকে দোষারোপ করে একটা বিবৃতি দিতে পারতেন। কিন্তু সেটা সম্ভব নয়। কারণ, করোনা উন্নত-অনুন্নম্নত, উন্ননয়নশীল সব দেশে ছড়িয়েছে। কেবল বাংলাদেশে নয়। সুতরাং করোনার জন্য হাসিনার কর্তৃত্ববাদকে দায়ী করে কোনো বিবৃতি দিতে পারেননি। দেখা গেছে, নিউজিল্যান্ডের তরুণী প্রধানমন্ত্রীর কর্তৃত্ববাদের মতো হাসিনার কর্তৃত্ববাদ করোনাকে অনেকটা ঠেকিয়েছে। নইলে পরিস্থ্থিতি আরও খারাপ হতো।\nযা হোক, সেদিন ঢাকার কাগজে দেখলাম ড. কামাল হোসেন প্রধানমন্ত্রী শেখ হাসিনাকে একটি উপদেশ দিয়েছেন। উপদেশটি হলো, 'সকলের সহযোগিতা নিয়ে হাসিনাকে সম্মিলিতভাবে করোনা দমনে এগিয়ে যেতে হবে।' এই বিবৃতিকে যদি উপদেশ হিসেবে ধরা যায় তাহলে বলতে হবে, এই উপদেশ বহু বিলম্বিত হয়ে গেছে। শেখ হাসিনা সমস্যার শুরুতেই সবার সম্মিলিত সহযোগিতা নিয়ে করোনাবিরোধী অভিযানে নেমেছেন। তার প্রত্যেকটি ভিডিও ভাষণে এই মহাদানবকে রোখার জন্য সবার সহযোগিতা চেয়েছেন এবং দেশের মানুষকে নানা নির্দেশ দিয়েছেন। পরিস্থিতি নিয়ন্ত্রণে রাখার জন্য জেলা কর্তৃপক্ষের সঙ্গে ভিডিও কনফারেন্স করেছেন।\nএ ব্যাপারে ড. কামালদের বরং উচিত ছিল বহু আগে শেখ হাসিনার ডাকে সাড়া দিয়ে করোনা দমনে সহযোগিতার হাত বাড়ানো। এই কাজটি তো বিএনপি নেতাদেরও করা উচিত ছিল। জাতির আপৎকালে তা রোখার জন্য সরকার ও বিরোধী দল সব একাকার হয়ে যায়। ইরাক যুদ্ধের সময় বিরোধী টোরি দল এগিয়ে এসে টনি ব্লেয়ারের লেবার সরকারকে সমর্থন জানিয়েছিল। বিশ্বব্যাপী করোনা সমস্যার সময় বাংলাদেশে এ কাজটি প্রধান বিরোধী দল, তথাকথিত সুশীল সমাজ কেউ করতে পারেনি। তাদের মাঠে নামার দরকার ছিল না। বিপদের সময় যদি সরকারকে মুখে এটুকু আশ্বাস দিতেন যে, এই জাতীয় দুর্যোগ প্রতিরোধ করার কাজে আমরা তোমাদের পাশে আছি, তাহলেও সরকারের সাহস ও কর্মদক্ষতা আরও বাড়ত। তারপর করোনা দমনে সরকারের নানা কার্যত্রক্রমের ভুল-ভ্রান্তি দর্শিয়ে তা সংশোধন ও পরিবর্তনের পরামর্শ দিতে পারতেন।\nড. কামাল হোসেনকে আমি একটা পরামর্শ দিতে চাই, আমরা দু'জনেই আশি-ঊর্ধ্ব বয়সের মানুষ। ডাক্তারদের মতে, এই করোনা হামলার দিনে আমরা দু'জনেই হাই রিস্কের মানুষ। আমাদের উচিত, অন্তত আরও ছয় মাস লকডাউনে থাকা। আমি তাই করছি। দীর্ঘ অবসরে নতুন-পুরোনো ইংরেজি, বাংলা ছবি ল্যাপটপে দেখি। সম্প্রতি একটি বাংলা ছবি দেখেছি মোস্তফা সরয়ার ফারুকীর 'আয়েশা'। আমি ড. কামাল হোসেনকে বিনীতভাবে ছবিটি দেখার অনুরোধ জানাই। তাহলে তিনি কারণে-অকারণে 'আইনের শাসনের' জন্য যে দাবি জানান, তার একটা চমৎকার প্রতিরূপ দেখতে পাবেন।\nযে দেশে অশিক্ষিত ও অর্ধশিক্ষিত জনসংখ্যা বেশি, সে দেশে করোনার প্রকোপও বেশি। ইউরোপের দেশগুলোর চাইতে তাই এখন এশিয়া ও লাতিন আমেরিকার দেশগুলোতে করোনার প্রকোপ বাড়তে দেখা যাচ্ছে। ব্রিটেন, জার্মানি, অস্ট্রিয়া ও নিউজিল্যান্ডে কমতে শুরু করেছে। এই সত্যটি মাথায় রেখে আমাদের সরকার যদি ডাক্তার, বিশেষজ্ঞ ও প্রকৃত জনপ্রতিনিধিদের পরামর্শে করোনা পরিস্থিতি নিয়ন্ত্রণের জন্য নতুন কর্মসূচি নিয়ে এগোয়, তাহলে আজ করোনা যতই অপরাজেয় মনে হোক, তার পরাজয় ঘটবেই।\nলন্ডন, ৪ জুন বৃহস্পতিবার, ২০২০


মমতার মাস্টারস্ট্রোক! প্রথম মহিলা মেয়র পেতে পারে কলকাতা | ডেইলি নিউজ ইন্ডিয়া\nকলকাতার মেয়র পদ নিয়ে চমক দিতে চলেছেন মুখ্যমন্ত্রী। কলকাতার ইতিহাসে প্রথমবার মেয়র পদে বিরাজ করতে পারেন মহিলা মেয়র।\nসুকন্যা সাহা, DNI : রাজনৈতিক ঝুঁকি নেওয়ার ক্ষেত্রে মাননীয়া মুখ্যমন্ত্রী মমতা বন্দ্যোপাধ্যায়। এবার পুরসভার মেয়র পদেও চমক দিতে চলেছেন মুখ্যমন্ত্রী।\nসূত্রের খবর, পরবর্তী পুরভোটের লড়াইয়ে মেয়র হিসেবে মহিলা মুখকেই সামনে তুলে ধরতে চাইছেন মুখ্যমন্ত্রী। আর কলকাতার ইতিহাসে প্রথম মেয়র হিসেবে তিনি দুটি বিখ্যাত মুখকে তুলে ধরতে পারেন বলে মনে করছেন অনেকে। তাঁরা হলেন, রাজ্যের পুরমন্ত্রী চন্দ্রিমা ভট্টাচার্য এবং নারী ও শিশু কল্যাণ মন্ত্রী শশী পাঁজা।\nএই বিষয় নিয়ে দলের হেভিওয়েট নেতারা বিশেষ কিছু বক্তব্য রাখেননি বলেই জানা গেছে। বিধানসভা ভোটের ফলাফল এর পরেই দলে একপদ এক ব্যক্তি নীতি চালু করেছেন মুখ্যমন্ত্রী। তার জেরে পরিবহন ও আবাসন দপ্তরের দায়িত্বে থাকা ফিরহাদ হাকিমকে পুনরায় মেয়রের পদে বসাতে চান না তৃণমূলের শীর্ষ নেতৃত্ব।\nসেই ক্ষেত্রে পুরনো ট্রাডিশনাল ভাঙতে নয়া পদক্ষেপ গ্রহণ করতে চাইছেন তৃণমূল সুপ্রিমো মমতা বন্দ্যোপাধ্যায়। তবে কে হবেন কলকাতার বর্তমান মেয়র, তা নিয়ে জল্পনা থেকেই যাচ্ছে। রাজনৈতিক মহলের অনেকেই অবশ্য মনে করছেন, মেয়রের সিটে বসার লড়াইয়ে চন্দ্রিমা ভট্টাচার্য বিনয় খানিক এগিয়ে রয়েছেন কলকাতার বাসিন্দা শশী পাঁজা।\nদেবি আরাধনার আগেই পর্যটকদের জন্য খুলছে জঙ্গলকন্যা পার্ক!\nপ্রবল বৃষ্টিতে ভাসছে বাংলা, মুখ্যমন্ত্রীর উত্তরবঙ্গ সফর বাতিল করলেন রাজ্যের প্রশাসনিক...


প্রকাশ: ১৬ অক্টোবর ২১ । ০০:০০ | আপডেট: ১৬ অক্টোবর ২১ । ০৫:০৯ । প্রিন্ট সংস্করণ\nসনদ জালিয়াতি করে সহকারী শিক্ষক হয়ে অধ্যক্ষ পদে ১২ বছর থাকাসহ নানা অনিয়মের অভিযোগ রয়েছে শোলাগাড়ী ঈদগাহ আলিম মাদ্রাসার অধ্যক্ষ মিনহাজ উদ্দিনের বিরুদ্ধে। একইভাবে জালিয়াতি করে তৌহিদুল ইসলাম শাহিন ম্যানেজিং কমিটি গঠন করে সভাপতি হয়েছেন। তদন্তে তাদের এ অনিয়মের সত্যতা মিললেও প্রশাসনিকভাবে কোনো ব্যবস্থা নেওয়া হয়নি। এ অবস্থায় তারা আরও বেপরোয়া হয়ে উঠেছেন।\nগাইবান্ধার গোবিন্দগঞ্জ উপজেলার শিবপুর ইউনিয়নের শোলাগাড়ী এলাকায় শোলাগাড়ী ঈদগাহ আলিম মাদ্রাসাটি অবস্থিত। ১৯৭৫ সালে প্রতিষ্ঠিত মাদ্রাসাটিতে দীর্ঘদিন সুনামের সঙ্গেই শিক্ষা কার্যক্রম চলে আসছিল। কিন্তু কয়েক বছর ধরে এটি যেন দুর্নীতির আঁতুড়ঘরে পরিণত হয়েছে। জালিয়াতি, অনিয়ম, স্বেচ্ছাচারিতা ও দুর্নীতির কারণে এ প্রতিষ্ঠানটি তার ঐতিহ্য হারাতে বসেছে। শিক্ষার মান শূন্যের কোঠায় নেমে এসেছে। প্রতিষ্ঠানটির অধ্যক্ষ মিনহাজ উদ্দিন প্রভাব খাটিয়ে সিনিয়রদের ডিঙিয়ে সহকারী শিক্ষক হয়েও ভারপ্রাপ্ত অধ্যক্ষের দায়িত্ব নেন। ভুয়া কাগজপত্রের মাধ্যমে নিয়োগের বিষয়টি প্রমাণিত হওয়ার পরও তিনি ১২ বছর ধরে অবৈধভাবে অধ্যক্ষ পদটি আগলে রেখেছেন। একইভাবে জালিয়াতি করে ম্যানেজিং কমিটি গঠন করে সভাপতি পদ বাগিয়ে নেন তৌহিদুল ইসলাম। তাদের এ অনিয়মের বিষয়ে বাংলাদেশ মাদ্রাসা শিক্ষা বোর্ড ও মাদ্রাসা অধিদপ্তরসহ বিভিন্ন দপ্তরে লিখিত অভিযোগ দেওয়া হয়। অভিযোগের ভিত্তিতে মাদ্রাসা বোর্ড থেকে গোবিন্দগঞ্জ উপজেলা নির্বাহী কর্মকর্তাকে তদন্তের দায়িত্ব দেওয়া হয়। তদন্তে অধ্যক্ষ মিনহাজ উদ্দিনের জাল সনদ ও জালিয়াতি করে তৌহিদুল ইসলাম শাহিনের বিরুদ্ধে ম্যানেজিং কমিটি গঠনের সত্যতা মেলে। সংশ্নিষ্ট দপ্তরে তদন্ত প্রতিবেদনও দাখিল করেন উপজেলা নির্বাহী কর্মকর্তা। তদন্তে অধ্যক্ষের নানা দুর্নীতির প্রমাণ পাওয়ায় তার এমপিও বন্ধের সুপারিশসহ কেন বিভাগীয় শাস্তিমূলক ব্যবস্থা নেওয়া হবে না, তা ১৫ দিনের মধ্যে জবাব দিতে বলা হয়। পরে অধিকতর তদন্ত চান অধ্যক্ষ ও সভাপতি। তাদের চাওয়া অনুযায়ী মাদ্রাসা শিক্ষা বোর্ড থেকে গাইবান্ধা জেলা প্রশাসকের কাছে পুনঃতদন্ত চাওয়া হয়। গত ৪ ফেব্রুয়ারি গাইবান্ধা জেলা প্রশাসক আব্দুল মতিন সরেজমিন তদন্ত করে প্রতিবেদন সংশ্নিষ্ট দপ্তরে পাঠিয়েছেন। জেলা প্রশাসকের তদন্তেও জালিয়াতির সত্যতা মেলে। এরই পরিপ্রেক্ষিতে গত ১৩ এপ্রিল রেজিস্ট্রার মো. সিদ্দিকুর রহমান স্বাক্ষরিত মাদ্রাসা শিক্ষা বোর্ড থেকে অধ্যক্ষকে অপসারণ করে সিনিয়র প্রভাষককে ভারপ্রাপ্ত দায়িত্ব দিয়ে মাদ্রাসা পরিচালনা এবং বিধি অনুযায়ী ম্যানেজিং কমিটি গঠন করতে বলা হয়। কিন্তু অজ্ঞাত কারণে জড়িতদের বিরুদ্ধে প্রশাসনিক পদক্ষেপ না নেওয়ায় সহকারী শিক্ষক ও সভাপতি তাদের অপকর্ম চালিয়েই যাচ্ছেন। এখনও অবৈধভাবেই দু'জনের সই-স্বাক্ষরেই চলছে মাদ্রাসার সব কার্যক্রম। এরই মধ্যে জাল-জালিয়াতির মাধ্যমে সহকারী শিক্ষক মিনহাজ উদ্দিন ও সভাপতি মো. তৌহিদুল ইসলাম শাহিন আরবি প্রভাষক পদসহ কয়েকটি পদে নিয়োগ বাণিজ্য করে অর্ধকোটি টাকা হাতিয়ে নিয়েছেন।\nউপজেলা নির্বাহী কর্মকর্তা আবু সাঈদ বলেন, এ ব্যাপারে ব্যবস্থা গ্রহণের জন্য মাধ্যমিক শিক্ষা কর্মকর্তাকে বলা হয়েছে। এদিকে উপজেলা মাধ্যমিক শিক্ষা কর্মকর্তা শাহ আলম পারভেজকে অধ্যক্ষ ও সভাপতির বিরুদ্ধে ব্যবস্থা নিতে নির্দেশ দেওয়া হলেও বিষয়টি মাদ্রাসাকেন্দ্রিক হওয়ায় তিনি কিছু করতে পারবেন না বলে জানান।\nজেলা শিক্ষা কর্মকর্তা মো. এনায়েত হোসেন বলেন, আসলে মাদ্রাসার বিষয়ে আমাদের তেমন কিছু করার থাকে না।\nঅধ্যক্ষ মিনহাজ উদ্দিনের কাছে জানতে চাইলে তিনি অভিযোগের বিষয়ে কোনো চিঠি পাননি বলে জানান।\nবিষয় : গোবিন্দগঞ্জ গাইবান্ধা অনিয়মের অভিযোগ


ভোরের আলো | অশ্বিনী কুমারকে নিয়ে বিভ্রান্তি না ছাড়ানোর আহ্বান\nJuly 13, 2020, 11:12 p.m.\nমহাত্মা অশ্বিনী কুমার সাবেক বাকেরগঞ্জ জেলা, বাকলা, চন্দ্রদ্বীপ এবং বর্তমান বরিশালসহ দক্ষিণাঞ্চলের শিক্ষা বিস্তারের অনন্য মানুষ। তিনিই অবহেলিত এই সজনপদে মাধ্যমিক স্কুল এবং উচ্চ শিক্ষা প্রতিষ্ঠান প্রতিষ্ঠা করে গেছেন। তাঁর বাড়িতেই বর্তমান সরকারি বরিশাল কলেজ প্রতিষ্ঠিত। মহাত্মা অশ্বিনী কুমারকে নিয়ে বিভ্রান্তি ছড়ানো কোভাবেই কাম্য নয়।\nবরিশালে অনুষ্ঠিত এক মতবিনিময় সভায় ওই আহ্বান জানিয়েছেন না বরিশালের সামাজিক, সাংস্কৃতিক এবং রাজনৈতিক দলের প্রতিনিধিরা।\nসোমবার বিকেল সাড়ে চারটায় নগরের সদর রোডে কীর্তনখোলা মিলনায়তনে ওই মতবিনিময় সভা অনুষ্ঠিত হয়।\nমতবিনিময় সভায় বক্তব্য রাখেন, মুক্তিযোদ্ধা কেএসএ মহিউদ্দিন মানিক বীরপ্রতীক, বরিশাল সচেতন নাগরিক কমিটির সভাপতি অধ্যাপক শাহ সাজেদা, বাংলাদেশের ওয়ার্কার্স পার্টি বরিশাল জেলার সভাপতি নজরুল হক নীলু, বাংলাদেশ গ্রুপ থিয়েটার ফেডারেশনের সভাপতিম-লীর সদস্য শুভংকর চক্রবর্তী, বাংলাদেশের কমিউনিস্ট পার্টি বরিশাল জেলা সাধারণ সম্পাদক অধ্যাপক দুলাল মজুমদার, ট্রেড ইউনিয়ন কেন্দ্রের সভাপতি অ্যাড. একে আজাদ, সাংবাদিক ইউনিয়ন বরিশালের সভাপতি স্বপন খন্দকার, বাংলাদেশের সমাজতান্ত্রিক দল বাসদ বরিশাল জেলার আহ্বায়ক প্রকৌশলী ইমরান হাবিব রুমন, সদস্য সচিব ডা. মনিষা চক্রবর্তী, খেলাঘর বরিশাল জেলার সভাপতি অধ্যাপক নজমুল হোসেন আকাশ, বাংলাদেশ আবৃত্তি সমন্বয় পরিষদের সভাপতিম-লীর সদস্য আজমল হোসেন লাবু, সমকাল বরিশাল ব্যুরো প্রধান পুলক চ্যাটার্জী, রিপোর্টার্স ইউনিটির সভাপতি সুশান্ত ঘ্ষো, গণনাট্য সংস্থার আজিজুর রহমান খোকন, নদী-খাল জলাশয় রক্ষা আন্দোলনের সদস্য সচিব কাজী এনায়েত হোসেন শিবলু, অশি^নী কুমার স্মৃতি সংসদের সভাপতি স্নেহাংশু বিশ্বাস, সুরঞ্জিত দত্ত লিটু, প্রগতি লেখক সংঘের সাধারণ সম্পাদক অপূর্ব গৌতম, চারুকলা বরিশালের অ্যাড. সুভাষ দাস নিতাইসহ অনেকে।\nমতবিনিময় সভায় বক্তারা বলেন, মহাত্মা অশ্বিনী কুমার দত্ত দক্ষিণবঙ্গের শিক্ষার আলোকবর্তিকা ছিলেন। কেউ কেউ বলতে চাইছেন তাঁর বাসভবনের সম্পত্তি বিক্রি হয়েছে। বাস্তবে এসব অপপ্রচার চালানো হচ্ছে। পাকিস্তান আমলে অশ্বিনী কুমার দত্তের বাসভবেন একত্রে হিন্দু, মুসলিম ও অন্যান্য ধর্মের ছাত্ররা থাকতো। একজন অসাম্প্রদায়িক চিন্তার মানুষকে নিয়ে নতুন করে ষড়যন্ত্র শুরু হয়েছে। পাকিস্তান আমলে সাম্প্রদায়িকতাকে উসকে দিতে পারেনি। অথচ মুক্তিযুদ্ধের বাংলাদেশে সাম্প্রদায়িক চিন্তার বীজ বপন করার চেষ্টা শুরু হয়েছে। এই অপচেষ্টা বন্ধে আওয়ামী লীগসহ সকল রাজনৈতিক দল, সামাজিক ও সাংস্কৃতিক সংগঠনগুলোকে একজোট হওয়ার আহ্বানও জানিয়েছেন বক্তারা। একই সঙ্গে সরকারি বরিশাল কলেজের নাম পরিবর্তন করে অশ্বিনী কুমারের নামে করার যে প্রস্তাবনা সরকার নিয়েছে সেটা বাস্তবায়ন করার জন্য সবার সহযোগিতাও কামনা করেছেন।\nমতবিনিময় সভায় শহীদ আবদুর রব সেরনিয়াবাত বরিশাল প্রেসক্লাবের সভাপতি অ্যাড. মানবেন্দ্র বটব্যালকে আহ্বায়ক করে একটি কমিটি করার প্রস্তাব করা হয়। ওই কমিটিতে বরিশালের সকল রাজনৈতিক দল, সামাজিক, পেশাজীবী ও সাংস্কৃতিক সংগঠনের প্রতিনিধিদের অন্তর্ভুক্তির আহ্বান জানানো হয়।


প্রকাশের সময় : 2019-07-25 18:23:57 | প্রকাশক : Administration\nআমিরুল আলম খান: শিক্ষামন্ত্রী দীপু মনি ‘প্রতি বৃহস্পতিবার স্কুলে সাপ্তাহিক পরিচ্ছন্নতা কার্যক্রম’ বিষয়ক নির্দেশনা দেওয়ার পর সামাজিক যোগাযোগ মাধ্যমে আসা মন্তব্যগুলোতে শিক্ষা ও কর্ম সম্পর্কে আমাদের সমাজের একশ্রেণির মানুষের কুৎসিত দৃষ্টিভঙ্গির যে প্রকাশ ঘটেছে, তা এককথায় ভয়ংকর। দেশে শিক্ষার অর্থ দাঁড়িয়েছে স্রেফ সার্টিফিকেট অর্জন; জীবনে দক্ষতা অর্জন নয়, শ্রমের মর্যাদা নয়, মানবিকতার জাগরণ নয়।\nআমাদের শিশুদের ঘাড়ে বইয়ের বোঝা, কোচিংয়ের তাড়না। বিদেশে শিশুরা শেখে কর্মদক্ষতা, বইয়ের বোঝা তাদের ঘাড়ে নেই বললেই হয়। প্রতিদিনের জীবন থেকে তারা আগামী দিনের জীবনের দক্ষতা রপ্ত করে, যা তাদের সারাজীবন কাজে লাগে। শেখে শ্রমের মর্যাদা, অপরের প্রতি শ্রদ্ধাবোধ। নিজের কাজ নিজেই করতে হয়। চাকরবাকর সেখানে মেলে না। তাই রাজপুত্র বা ধনীর দুলাল, সবাইকে কাজ করতে শিখতে হয়। ব্রিটিশ রাজপুত্রকেও যেতে হয় যুদ্ধক্ষেত্রে, একজন সাধারণ সৈনিকের মতোই তাঁকে মোকাবিলা করতে হয় ময়দানের বাস্তবতা।\nআমাদের ছোটবেলায় প্রাথমিক থেকে মাধ্যমিক পর্যন্ত বৃহস্পতিবার ছিল অনেক আনন্দের। সেদিন মাত্র দুটো পিরিয়ড হতো, তারপর নানা কাজে লেগে যেতাম আমরা। শ্রেণিকক্ষ, স্কুলের মাঠ পরিষ্কার করা ছিল আমাদের নিয়মিত সাপ্তাহিক কাজের অংশ। তার আগে হতো কবিতা আবৃত্তি, গান, বিতর্ক, অভিনয় ইত্যাদি সাংস্কৃতিক কর্মকাণ্ড ও খেলাধুলা। মাঠ ও শ্রেণিকক্ষ পরিচ্ছন্ন করতে একেকজনকে বড়জোর ২০ মিনিট শারীরিক পরিশ্রম করতে হতো। তাতে যে ক্যাম্পাস আমরা নিজেরা তৈরি করতাম, তা হয়ে উঠত একান্ত আপন। তাতে আমাদের বাবা-মা/অভিভাবক কোনোদিন আপত্তি করেননি; বরং খুশি হতেন। স্কুল ছিল জীবনে দক্ষতা অর্জনের শ্রেষ্ঠ প্রতিষ্ঠান।\nজাপানের শিক্ষার্থীরা নিজেদের স্কুল প্রাঙ্গণ নিজেরাই পরিষ্কার রাখে। অনেক স্কুলে আলাদা করে কোনো কর্মী নেই পরিষ্কারের কাজ করার জন্য। থাকেও যদি, তারা প্রধানত সেই কাজগুলোই করে, যেগুলো সাধারণত শিক্ষার্থীরা করতে সমর্থ নয়।\nজাপানে এই ‘পরিচ্ছন্নতা অভিযান ঘণ্টা’ সরকারের পক্ষ থেকে বাধ্যতামূলক নয়, কিন্তু প্রায় প্রতিটি স্কুলই এটা তাদের সিলেবাসে অন্তর্ভুক্ত করে নিয়েছে। কিন্তু কেন? জাপানের শিক্ষকেরা বলেন, শিক্ষার্থীরা এটা তাদের সিলেবাসের অংশ হিসেবে করবে না। করবে তাদের দায়িত্ববোধ থেকে।\nপরিষ্কার-পরিচ্ছন্নতা কর্মকাণ্ডের অংশ হিসেবে জাপানি শিক্ষার্থীরা ধুলো ঝাড়ামোছা, সিঁড়ি, দরজা, জানালা ও মেঝে পরিষ্কার করে। অতি অল্প বয়সী শিক্ষার্থীদের টয়লেট পরিষ্কারে অংশ নিতে হয় না। যে শিশু নিজের শিক্ষালয়কে সুন্দর রাখতে আনন্দ পায় না, সে বড় দুর্ভাগা! কথাটি এই নব্য ধনী বা তথাকথিত মধ্যবিত্ত শ্রেণি কীভাবে বুঝবে?\nখোঁজ নিলে দেখা যাবে, এরা কেউ হয়তো নদী দখল করে আছে, কেউ সরকারি বা অন্যের জমি। কেউ টেন্ডারবাজি করে, কেউ আদম পাচারে যুক্ত। কেউ ঘুষখোর, কেউ ব্যাংক লুটের সঙ্গে যুক্ত। এই রুচিহীন ও নিষ্কর্মার দলই শিক্ষকদের বিরুদ্ধে ঘৃণা উগরে দিয়েছে।\nগলদ আমাদের শিক্ষাব্যবস্থা ও শিক্ষাকাঠামোর গভীরে। আমাদের শিক্ষাব্যবস্থা মনুষ্যত্বের জাগরণ ঘটায় না, বরং শিশুকে করে তোলে অহংকারী। ‘লেখাপড়া করে যে গাড়ি-ঘোড়া চড়ে সে’ বলে সেই ঔপনিবেশিক মানসিকতা তাদের মাথায় ঢুকিয়ে দেওয়া হয়েছে। বিদ্যাসাগরের গোপাল সুশীল বালক, সে চায় সমাজে বজায় থাকুক ‘স্থিতাবস্থা’। সমাজবিপ্লবে তাদের ভয়ের কারণ আমরা বুঝি। কিন্তু বিদ্যাসাগরও চেয়েছিলেন পড়ুয়ারা কঠোর পরিশ্রমী হবে, শিখবে শ্রমের মর্যাদা। নিজেও কঠোর পরিশ্রমী ছিলেন তিনি।\nআমাদের নব্য বাঙালি শ্রেণির আপত্তি সেখানেই। মধ্যবিত্ত ক্ষমতার ভড়ং দেখাতে গ্রামীণ বা ছোট শহরের সামাজিক কাঠামোয় নিজেকে ভাবে মহাপরাক্রমশালী। তার ক্ষমতার দম্ভ আহত হয়, যখন সে শোনে তার মহা আদরের সন্তানকে স্কুলঘর, স্কুল প্রাঙ্গণ সাফসুতরো করার জন্য উপদেশ দেন স্বয়ং শিক্ষামন্ত্রী। তারা ভেবে পায় না, তাদের আদরের ছেলেমেয়ে এই ‘নোংরা’ কাজ কেন করবে? এসব করবে সমাজের ‘নীচু জাতের’ লোকেরা এবং তারা সরল সমীকরণ দাঁড় করায়, শিক্ষকেরা এ ব্যবস্থায় কাজে ফাঁকি দেওয়ার নতুন মওকা পাবেন!\nএকটি শিশু ছোটখাটো কাজ করতে অভ্যস্ত হবে, ছোটবেলা থেকেই সে শিখবে কোনো কাজে লজ্জা নেই, আছে তৃপ্তির গৌরব। সেটি হচ্ছে না বলেই আমাদের ডিগ্রিসর্বস্ব লেখাপড়া বছর বছর লাখ লাখ ‘বাবু’ তৈরি করছে, কিন্তু দক্ষ কর্মী তৈরি করছে না।\nতাই প্রাথমিক স্তর থেকেই বইনির্ভর ‘বাবু’ তৈরি না করে কাজকে সম্মান করতে শেখা এবং সত্যিকারের কর্মী করে গড়ে তোলার দিকে নজর দিতে হবে। ভেঙে ফেলতে হবে শিক্ষার এই অচল কাঠামোকে। সাবেক চেয়ারম্যান, যশোর শিক্ষা বোর্ড\nআদিবাসীদের কাছ থেকেই শিখে নিতে হবে!


TMC mla Debashree Roy fires salvo against Sovon Chatterjee and Baisakhi Banerjee dgtl - Anandabazar\nTMC mla Debashree Roy fires salvo against Sovon Chatterjee and Baisakhi Banerjee dgtl\nকলকাতা ০৬ ফেব্রুয়ারি ২০২১ ১৬:৩২\nঅভিনেত্রী-বিধায়ক দেবশ্রী রায়\nঅপমান সহ্য করতে করতে ধৈর্যের সীমা পার হয়ে গিয়েছে বলেই শোভন চট্টোপাধ্যায়-বৈশাখী বন্দ্যোপাধ্যায়ের বিরুদ্ধে মামলা করেছেন অভিনেত্রী-বিধায়ক দেবশ্রী রায়। শনিবার রায়দিঘির তৃণমূল বিধায়ক দেবশ্রী আলিপুর আদালত চত্বরে এমনই মন্তব্য করেছেন। সেই সঙ্গে দেবশ্রীর অভিযোগ, তাঁকে ‘ব্যক্তিগত আক্রমণ’ করা হয়েছে। তিনি বলেন, ‘‘দীর্ঘদিন ধরেই ওঁরা আমাকে অপমান করছেন! একজন শিল্পী হিসেবে গোটা দেশ আমাকে চেনে। আমি এতদিন কিছু বলিনি। কিন্তু রায়দিঘিতে গিয়ে ওঁরা যা বলেছেন, তা মেনে নেওয়া যায় না।’’ সব মিলিয়ে যে পরিস্থিতি তৈরি হল তাতে, নীলবাড়ি দখলের লড়াইয়ে একাধিক আইনি যুদ্ধে আরও একটি যুক্ত হল।\nগত ২১ জানুয়ারি রায়দিঘিতে এক জনসভায় গিয়েছিলেন শোভন-বৈশাখী। সেখান জনসভা থেকে স্থানীয় বিধায়ক দেবশ্রীর সমালোচনায় মুখর হন দু’জনেই। অভিযোগ, শোভন সেখানে দেবশ্রীকে ‘অযোগ্য বিধায়ক’ বলে দাবি করেন এবং ২০১৬ সালের ভোটে তাঁকে জেতানোর জন্য এলাকার মানুষের কাছে ক্ষমা চান। সঙ্গে নাম না করে টোটো কেলেঙ্কারি নিয়ে দেবশ্রীকে আক্রমণ করেন। একই সুরে দেবশ্রীর সমালোচনা করেন বৈশাখীও। বলেন, ‘‘উনি তো সিনেমাতেও নেই। রাজনীতিতেও নেই!’’\nশনিবার দেবশ্রী শোভনের নাম নিলেও বৈশাখীর নাম মুখে আনেননি। শোভনের বান্ধবীকে তিনি ‘ওই মহিলা’ বলে উল্লেখ করেন। দেবশ্রী বলেন, ‘‘ওই মহিলার নাম নিতে চাই না। যেটা প্রাণে আসছে, সেটাই বলছেন, তাও আমি কিছু বলিনি। একতরফা বলছেন, আর আমি নিতে পারছি না।’’ এটুকুই নয় এদিন দেবশ্রী সংবাদমাধ্যমকে বলেন, ‘‘ওই মহিলা আমার সম্পর্কে বলেছেন, ‘আমি রাজনীতিতেও নেই, সিনেমাতেও নেই’। উনি ব্যক্তিগত আক্রমণ করছেন। বলেছেন, আমি আমপানের পর আমি নাকি দেশপ্রিয় পার্কে বসে গান গাইছিলাম! আমি নাচি বা গাই, তার কৈফিয়ত ওঁকে দেব কেন! আমি আমার যা পছন্দ সেটা করতেই পারি। সেটা আমার ব্যক্তিগত পছন্দ। সিনেমা না করাটাও আমার পছন্দ। উনি বলেছেন, আমি বাতিল নায়িকা।বহু বছর ধরে আমি সারা দেশের মনোরঞ্জন করে জাতীয় ও আন্তর্জাতিক পুরস্কার পেয়েছি।’’ তাঁর বিরুদ্ধে ওঠা টোটো কেলেঙ্কারি নিয়েও মুখ খোলেন দেবশ্রী। তাঁর দাবি, তিনি চক্রান্তের শিকার হয়েছেন। যে টাকাটা জালিয়াতি করেছে, সে গা ঢাকা দিয়েছে। তিনি তা আগে বুঝতে পারেননি, ভেবেছিলেন, গরিব মানুষের ভাল হবে।\nদেবশ্রীর আইনজীবী বলেন, ‘‘উনি একজন অভিনেত্রী এবং পশুপ্রেমী। ওঁরা টিভি-তে দেবশ্রী রায়ের সম্পর্কে ন্যক্কারজনক মন্তব্য করেছেন। ওঁর ভাবমূর্তি নষ্ট করেছেন। আদালত মামলা গ্রহণ করেছেন। এই মামলা এখন চলবে।’’ শনিবার আদালত চত্বরে শোভনকেও নিশানা করেন দেবশ্রী। তিনি বলেন, ‘‘শোভন বলেছেন, উনি প্রায়শ্চিত্ত করতে এসেছেন। আমি অপদার্থ হলে শোভন জেতাতে নিয়ে এলেন কেন? শোভন চট্টোপাধ্যায় মতো মানুষেরা সামাজিক অস্বস্তি। পরিবার, সন্তানের কাছে, স্ত্রীর কাছে যে আপন নয়, সে কত বড় নেতা? সে কি জনপ্রিয় নেতা হতে পারে? মানুষের সামনে দাঁড়াতে পারে?’’ তিনি এমন দাবিও করেন যে, তাঁকে ভয় পাচ্ছেন শোভন-বৈশাখী। রায়দিঘিতে গিয়ে স্থানীয় মানুষের কাছে জানার চেষ্টা হোক, তিনি কেমন বিধায়ক। কারও কাছ থেকে তিনি কোনও দিন একটা পয়সাও নেননি। তাঁর বিরুদ্ধে অভিযোগ ওঠায় রায়দিঘির মানুষ হাসছেন বলেও দাবি করেন তিনি।\nরায়দিঘিতে বিজেপি-র সভায় শোভন-বৈশাখী যা যা বলেছেন তার ভিডিয়ো ফুটেজ ও ডিজিটাল মাধ্যমে প্রকাশিত খবরের লিংক নিয়ে আদালতে গিয়েছিলেন দেবশ্রী। তাঁর দাবি, দলীয় নেতৃত্বের থেকে অনুমতি নিয়েই আইনি পথে হেঁটেছেন তিনি। দল পাশে থাকার আশ্বাসও দিয়েছে। সকালে দেবশ্রী মামলা করতে চলেছেন জানার পরে বৈশাখী অবশ্য আনন্দবাজার ডিজিটালকে বলেছিলেন, ‘‘উনি যখন আদালতে গিয়েছেন তখন জবাবও দেওয়া হবে আদালতেই।’’ অর্থাৎ, শোভন-বৈশাখী তাঁদের বক্তব্য থেকে সরে আসার কারণ দেখছেন না।\nতৃণমূলে যাচ্ছেন না, প্রশান্ত কিশোরের প্রস্তাব ফিরিয়ে ‘হাত’ই ধরে রইলেন মিঠু রায়\nপ্রসঙ্গত, ২০১১ এবং ২০১৬ সালে দক্ষিণ ২৪ পরগনার রায়দিঘি আসন থেকে জিতে বিধায়ক হন দেবশ্রী। তৃণমূলের একাংশের মতে, দেবশ্রীকে জেতাতে সর্বশক্তি প্রয়োগ করেন তখন দলের জেলা সভাপতি শোভন। দেবশ্রীকে দ্বিতায়বার প্রার্থী করার পিছনেও শোভনের পছন্দকেই দল গুরুত্ব দিয়েছিল। কিন্তু বিবাদ শুরু হয় শোভন বিজেপি-তে যোগদানের দিন থেকে। ২০১৯ সালের ১৪ অগস্ট গেরুয়া শিবিরে শোভন-বৈশাখীর যোগদানের দিনেই আচমকা নয়াদিল্লির বিজেপি সদর দফতরে হাজির হন দেবশ্রী। কিন্তু দেবশ্রীকে দলে নেওয়া হলে শোভন-বৈশাখীর যোগদান যে আটকে যাবে, তা বুঝতে পেরেছিলেন বিজেপি-র সর্বভারতীয় নেতৃত্ব। ফলে দেবশ্রীকে যোগদান না করিয়েই ফেরত পাঠানো হয়। শোভন-বৈশাখীকে দলে স্বাগত জানানো হয়। দলের পতাকা আনুষ্ঠানিক ভাবে হাতে তুলে নেওয়ার পরে শোভনরা জানিয়ে দেন, দেবশ্রীকে দলে যে দিন নেওয়া হবে, সে দিনই তাঁরা দল থেকে ইস্তফা দেবেন।\nএর পরেও দেবশ্রী গিয়েছিলেন রাজ্য বিজেপি-র সভাপতি দিলীপ ঘোষের বাড়িতে। অবশ্য দীর্ঘ অপেক্ষা সত্ত্বেও তাঁর সঙ্গে দিলীপের দেখা হয়নি। সেদিন দেখা না হলেও পরে দিলীপ-দেবশ্রী কথা হয়েছিল। তখন আবার দিলীপ দাবি করেছিলেন, কৃষ্ণনগরের তৃণমূল সাংসদ মহুয়া মৈত্রের অনুরোধেই নাকি তিনি দেবশ্রীর সঙ্গে কথা বলেছিলেন। তবে তার পর আর দেবশ্রীর বিজেপি-তে যোগ দেওয়া নিয়ে কোনও আলোচনা সামনে আসেনি। দিল্লিতে বিজেপি সদর দফতরে যাওয়া বা দিলীপের বাড়িতে যাওয়া নিয়ে প্রকাশ্যে দেবশ্রীকে কোনও প্রশ্ন করেনি তৃণমূলও। শোভন-বৈশাখী দেবশ্রীকে নিয়ে রাজনৈতিক আলোচনা দীর্ঘ সময় বন্ধ থাকার পরে ফের তা সামনে এল। গড়িয়ে গেল আদালতের আঙিনাতেও।\nBJP TMC Sovan Chatterjee Debashree Roy Baishakhi Banerjee\nউদাসীন বরিস সরকার, ক্ষুব্ধ ব্রিটেনের চিকিৎসকেরা\nবিপদেই বালাসন সেতু\nকরোনা বাড়লে স্কুল খোলায় দেরির আশঙ্কা\nসীমান্তে সক্রিয় চিন, প্রস্তুত ভারতও